EkBass/fiwiki-20250220-pages-articles huggingface dataset:
Jékafo

Jékafo on maalaiskunta Koulikoron alueen Dioïlan piirissä Malissa. Sen keskuskylä Bougoucourala sijaitsee 60 kilometriä Dioïlasta itään. Kunnassa on 6 600 ja keskuskylässä 1 800 asukasta (vuonna 2009, väestönlaskenta). Jékafon kunta rajoittuu idässä Dioïlan piirin Diédougoun, etelässä Diébén ja Bancon sekä lännessä ja pohjoisessa Benkadin kuntiin. Lännessä virtaa Bagoéjoki. Kuntaan kuuluu kahdeksan kylää. Asukkaat ovat etupäässä bambaroita, fulbeja ja miniankoja. Pääelinkeinot ovat maanviljely ja karjanhoito. ==Lähteet== Luokka:Dioïlan piiri Luokka:Malin kunnat
Kekäle (kauppaketju)

Kekäle on suomalainen perheyritys ja kauppaketju, joka myy vaatteita naisille, miehille ja lapsille. Yritys on perustettu Joensuussa vuonna 1957, ja sillä on nykyään myymälä 14 paikkakunnalla: Joensuun lisäksi Espoossa, Helsingissä, Jyväskylässä, Kiteellä, Kuopiossa, Lahdessa, Lappeenrannassa, Lempäälässä, Mikkelissä, Oulussa, Raisiossa, Tampereella ja Vantaalla. Kekäleellä on myös verkkokauppa. Toimitusjohtaja on vuodesta 2015 lähtien ollut Joonas Kekäle. == Lähteet == == Aiheesta muualla == * Kekäleen verkkosivut Luokka:Suomalaiset kauppaketjut Luokka:Suomalaiset perheyritykset Luokka:Suomalaiset verkkokaupat Luokka:Suomalaiset vaateliikkeet
Diédougou (Dioïlan piiri)

Diédougou on maalaiskunta Koulikoron alueen Dioïlan piirissä Malissa. Sen keskuskylä Béléko Soba sijaitsee 50 kilometriä Dioïlasta itään. Kunnassa on 35 900 ja keskuskylässä 4 700 asukasta (vuonna 2009, väestönlaskenta). Diédougoun kunnan pinta-ala on 955 neliökilometriä. Se rajoittuu etelässä Dioïlan piirin N’Dlondougoun ja Jékafon, lännessä Dégnékoron ja Kilidougoun, pohjoisessa Dolendougoun ja Ségoun alueen Blan piirin Falon sekä idässä Sikasson alueen Koutialan piirin Koninan kuntiin. Länsirajalla virtaa Bagoé ja itärajalla Banifing. Kuntaan kuuluu 32 kylää. Asukkaat ovat etupäässä bambaroita, fulbeja, soninkeja, miniankoja ja dogoneja. Uskontoja ovat islam, kristinusko ja animismi. Bélékosta johtaa päällystämätön maantie Fanaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, hirssi ja puuvilla. Kotieläimiä ovat naudat, lampaat, vuohet, siat, aasit, vähäisessä määrin hevoset sekä siipikarja. Lisäksi harjoitetaan kalastusta ja kaupankäyntiä. Bélékossa ja viidessä muussa kylässä pidetään viikoittaiset markkinat. ==Lähteet== Luokka:Dioïlan piiri Luokka:Malin kunnat
Dégnékoro

Dégnékoro on maalaiskunta ja sen keskuskylä Koulikoron alueen Dioïlan piirissä Malissa. Se sijaitsee 25 kilometriä Dioïlasta kaakkoon. Kunnassa on 10 100 ja kylässä 2 200 asukasta (vuonna 2009, väestönlaskenta). Dégnékoron kunta rajoittuu pohjoisessa Dioïlan piirin Kaladougoun ja Kilidougoun, idässä Benkadin, etelässä Bancon ja N’Golobougoun ja lännessä Kémékafon ja N’Garadougoun kuntiin. Maisemaa leimaavat tasanko ja Dégnékoron pohjoispuolella kohoava kukkula. Kasvillisuus on metsä- ja heinäsavannia. Kuntaan kuuluu yhdeksän kylää. Asukkaat ovat bambaroita, djulia ja fulbeja. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, fonio, maissi, bataatti sekä myytäväksi kasvatettavat puuvilla, seesami ja maapähkinä. Kotieläimiä ovat naudat, lampaat, vuohet, aasit ja siipikarja. ==Lähteet== Luokka:Dioïlan piiri Luokka:Malin kunnat
Kekäle

Kekäle voi viitata seuraaviin: * kekäle, palava (hehkuva) tai hiiltynyt puunkappale * Kekäle, suomalainen vaatekauppaketju * Kekäle, muun muassa seuraavien henkilöiden nimi: ** Jari Kekäle (s. 1966), säveltäjä, sanoittaja ja laulaja; teologi ** Pietari Kekäle (oik. Uuno Pekka Kekäläinen, 1896–1976), kirjailija ** Tauno Kekäle, kirjailija Tauno Yliruusin (1927–1994) salanimi
Kilidougou

Kilidougou on maalaiskunta Koulikoron alueen Dioïlan piirissä Malissa. Sen keskuskylä N’Tobougou sijaitsee 30 kilometriä Dioïlasta kaakkoon. Kunnassa on 15 500 ja keskuskylässä 1 800 asukasta (vuonna 2009, väestönlaskenta). Kilidougoun kunta rajoittuu pohjoisessa Dioïlan piirin Nangolan, idässä Dolendougoun, Diédougoun ja Benkadin, etelässä Dégnékoron ja lännessä Kaladougoun kuntiin. Maisemaa leimaavat tasangot ja ylängöt. Idässä virtaa Bagoé ja pohjoisessa Baouléjoki. Kuntaan kuuluu 12 kylää. Asukkaat ovat etupäässä fulbeja ja djulia. Väestön elinkeinoja ovat maanviljely, karjanhoito ja kalastus. Tärkeimmät viljelykasvit ovat durra, maissi, riisi ja puuvilla. ==Lähteet== Luokka:Dioïlan piiri Luokka:Malin kunnat
Antti Nordin

Antti Nordin (s. 1960 Pietarsaari) on suomalainen kuvanveistäjä ja kitaristi. Hän opiskeli Suomen Taideakatemian koulussa (Ateneum) vuosina 1979–1984. Nordinin tuotantoa on Äänekosken Liikuntatalon ulkoseinässä oleva "Urheiluhullut"-reliefi, joka valmistui Äänekosken juhlavuonna 1982. Teoksellaan Antti Nordin voitti Liikuntatalon julkisivun reliefikilpailun. Nordinin ensimmäinen yksityisnäyttely pidettiin Helsingissä Kaivopuiston galleriassa 1984. Hän teoksiaan oli esillä vuonna 1990 Orivedellä Taidekeskus Purnun näyttelyssä. Nordin on työskennellyt Helsingissä Myllypuron taiteilijakylässä. Nordin oli naimisissa lavastaja Metti Nordinin kanssa, ja heidän lapsiaan ovat Reino Nordin ja Siiri Nordin. Siboné Orozan kanssa Nordinilla on lapset Boris Oroza ja Franka Oroza. == Valokuvia julkisista teoksista == Tiedosto:Antti Nordin - Urheiluhullut (1982) - Liikuntatalon ulkoseinä, Koulumäenkatu 2 - Äänekoski.JPG|Urheiluhullut, 1982, Äänekoski. Tiedosto:Antti Nordin Yhdessä 1992.JPG|Yhdessä, 1992, Mikkeli. Tiedosto:MOLLIKOTI.jpg|Georg Malmstenin muistolaatta, 2010, Helsinki. Tiedosto:Kaupunki liikkuu by Antti Nordin 2015 Imatra.JPG|Kaupunki liikkuu, 2015, Imatra. Tiedosto:Nimetön teräsveistos by Antti Nordin 2022 Kauklahti a.JPG|nimetön, 2022, Espoo. Tiedosto:Nimetön teräsveistos by Antti Nordin 2022 Kauklahti b.JPG|Lähikuva nimettömästä veistoksesta, 2022, Espoo. == Lähteet == Luokka:Suomalaiset kuvanveistäjät Luokka:Suomalaiset kitaristit Luokka:Vuonna 1960 syntyneet Luokka:Elävät henkilöt
Metti Nordin

Metti Nordin (o.s. Heiskanen, s. 25. lokakuuta 1961 Jyväskylä) on suomalainen lavastaja, joka on toiminut myös puvustajana ja graafisena suunnittelijana suomalaisissa teattereissa, kuten 1980-luvun loppupuolella Ryhmäteatterissa ja 1990-luvulla Suomen Kansallisteatterissa. Metti Nordin opiskeli lukion jälkeen lavastusta Taideteollisessa korkeakoulussa 1980–1985 ja myöhemmin pukusuunnittelua Aalto-yliopistossa 2009–2012. Nordin piti Vehmaan Vinkkilässä taidetaloa nimeltä Oheistaidekoti yhdessä äitinsä, taidegraafikko ja akateemikko Outi Heiskasen kanssa. Hänen isänsä on etenkin kalligrafina tunnettu kuvataideopettaja Toivo Heiskanen. Metti Nordin on ollut naimisissa kuvanveistäjä Antti Nordinin kanssa. Heidän lapsiaan ovat näyttelijä Reino Nordin ja muusikko Siiri Nordin.. ==Lähteet== ==Aiheesta muualla== *Metti Nordinin lavastamia näyttämöteoksia, Ilona-esitystietokanta, Teatterin tiedotuskeskus Luokka:Suomalaiset lavastajat Luokka:Elävät henkilöt Luokka:Vuonna 1961 syntyneet
Benkadi (Dioïlan piiri)

Benkadi on maalaiskunta Koulikoron alueen Dioïlan piirissä Malissa. Sen keskuskylä Kotoula sijaitsee Bagoéjoen itäpuolella 60 kilometriä Dioïlasta kaakkoon. Kunnassa on 7 900 ja keskuskylässä 1 900 asukasta (vuonna 2009, väestönlaskenta). Benkadin kunta rajoittuu pohjoisessa Dioïlan piirin Diédougoun, idässä ja etelässä Jékafon ja lännessä Dégnékoron ja Kilidougoun kuntiin. Kuntaan kuuluu kuusi kylää. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat maissi, hirssi, durra, riisi, maapähkinä ja puuvilla. Kotieläimiä ovat naudat, lampaat, vuohet, aasit, vähäisessä määrin siat sekä siipikarja. ==Lähteet== Luokka:Dioïlan piiri Luokka:Malin kunnat
Dolendougou

Dolendougou on maalaiskunta Koulikoron alueen Dioïlan piirissä Malissa. Sen keskuskylä Dandougou sijaitsee 40 kilometriä Dioïlasta itään. Kunnassa on 14 200 ja kylässä 2 800 asukasta (vuonna 2009, väestönlaskenta). Dolendougoun kunnan pinta-ala on 314,23 neliökilometriä. Se rajoittuu etelässä Dioïlan piirin Diédougoun, lännessä Kilidougoun ja Nangolan, pohjoisessa Ségoun alueen Barouélin piirin Gouendon ja idässä Blan piirin Falon kuntiin. Länsirajalla virtaa Bagoé, pohjoisessa Bani ja idässä Banifing. Ilmasto on sudanilais- sahelilainen. Kuntaan kuuluu yhdeksän kylää. Asukkaat ovat etupäässä bambaroita, soninkeja, somonoja ja fulbeja. Dandougoun kautta kulkee Bélékon ja Fanan välinen maantie. Paikallisia elinkeinoja ovat maanviljely, karjanhoito, kalastus, metsien hyödyntäminen ja käsityöammatit. Tärkeimmät viljelykasvit ovat hirssi, durra, maissi, riisi ja puuvilla. ==Lähteet== Luokka:Dioïlan piiri Luokka:Malin kunnat
Tyler Honeycutt

Tyler Deon Honeycutt (15. heinäkuuta 1990 Los Angeles, Kalifornia – 7. heinäkuuta 2018 Los Angeles, Kalifornia) oli yhdysvaltalainen koripalloilija. NBA:ssa Sacramento Kingsiä edustanut Honeycutt pelasi myös NBA:n kehityssarjassa, Venäjällä, Israelissa ja Turkissa. Vuonna 2015 hän voitti venäläisessä Himkissä EuroCup-mestaruuden. == Elämä ja ura == Honeycutt pelasi yliopistokoripalloa vuosina 2009–2011 UCLA:n joukkueessa. Sacramento Kings varasi hänet NBA:han 35. vuorolla vuoden 2011 varaustilaisuudessa. Honeycutt pelasi Kingsissä ajoittain pienessä roolissa ja pääosin D-liigassa vuoteen 2013 asti, jolloin hän voitti D-liigan mestaruuden. Kesällä 2013 Honeycutt siirtyi Eurooppaan israelilaiseen Ironi Nes Zionaan.https://sportando.basketball/en/europe/israel/61715/ironi-nes-ziona- announced-tyler-honeycutt-and-mitchell-watt.html Kesällä 2014 hän teki kaksivuotisen sopimuksen venäläisen Himki BK:n kanssahttp://www.eurocupbasketball.com/eurocup/news/i/138519 jossa voitti EuroCup-mestaruuden vuonna 2015. Kauden 2016–2017 Honeycutt pelasi turkkilaisessa Anadolu Efes SK:ssahttp://www.euroleague.net/news/i/75cwued5j6v5iix3 ja kauden 2017–2018 jälleen Himkissä.Euroliiga Honeycutt kuoli ampumavammaan 27-vuotiaana 7. heinäkuuta 2018. Hänen äitinsä oli pyytänyt poliisia tarkistamaan poikansa tilanteen tämän oltua sekavassa mielentilassa. Poliisien saavuttua paikalla Honeycutt oli tulittanut näitä kohti ja laukaustenvaihdon jälkeen lukittautunut asuntoonsa, mistä oli seurannut tunteja kestänyt piiritystilanne. Lopulta poliisin erikoisryhmä oli rynnännyt taloon ja löytänyt Honeycuttin tajuttomana. Ensihoitajat totesivat hänet kuolleeksi kuolinsyyn oltua todennäköisesti itseaiheutettu ampumavamma.https://sports.yahoo.com/former-ucla-star-nba-player-tyler- honeycutt-found-dead-following-shootout-police-175759738.html == Lähteet == * Tyler Honeycutt Stats Basketball-Reference.com * Profiili Euroliiga * Profiili UCLA Bruins === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1990 syntyneet Luokka:Vuonna 2018 kuolleet
Luettelo Saksan kansallispuistoista

Saksassa on 16 kansallispuistoa: Kansallispuisto Sijainti (osavaltio) Perustettu Kuva Huom. Ala-Saksin Vattimeren kansallispuisto Ala-Saksi 1985 Unescon maailmanperintöä. Baijerin metsän kansallispuisto Baijeri 1970 150px Berchtesgadenin kansallispuisto Baijeri 1978 Eifelin kansallispuisto Nordrhein-Westfalen 2004 Etu-Pommerin bodden-maiseman kansallispuisto Mecklenburg-Etu-Pommeri 1990 150px Hainichin kansallispuisto Thüringen 1997 150px Hampurin Vattimeren kansallispuisto Hampuri 1990 150px Unescon maailmanperintöä. Harzin kansallispuisto Ala-Saksi, Saksi-Anhalt 2006 Hunsrück-Hochwaldin kansallispuisto Rheinland-Pfalz, Saarland 2015 Jasmundin kansallispuisto Mecklenburg-Etu-Pommeri 1990 Kellerwald-Ederseen kansallispuisto Hessen 2004 150px Müritzin kansallispuisto Mecklenburg-Etu- Pommeri 1990 150px Oderin alajuoksun laakson kansallispuisto Brandenburg 1995 Saksin Sveitsin kansallispuisto Saksi 1990 Schleswig-Holsteinin Vattimeren kansallispuisto Schleswig-Holstein 1985 Unescon maailmanperintöä. Schwarzwaldin kansallispuisto Baden-Württemberg 2014 == Lähteet == Saksa *
Alexandre M. Clerk

Alexandre Marie Clerk (31. elokuuta 1861 Montreal – 27. heinäkuuta 1932 Montreal) oli kanadalainen kuoronjohtaja ja pedagogi. Hänestä tuli vuonna 1896 Gesù-kirkon ja vuonna 1903 Saint-Louis-de-France-kirkon kuoromestari. Hän johti muiden muassa Felix Mendelssohnin ja Jules Massenet'n teosten esityksiä. Clerk sävelsi omaakin hengellistä musiikkia, mutta suurin osa hänen tuotannostaan päätyi tulipalon tuhoamaksi.The Canadian Encyclopedia: Alexandre M. Clerk == Lähteet == Luokka:Kanadalaiset kuoronjohtajat Luokka:Kanadalaiset säveltäjät Luokka:Vuonna 1861 syntyneet Luokka:Vuonna 1932 kuolleet
Nuoli-luokka

pienoiskuva|Nuoli 8 Forum Marinumissa. Nuoli-luokka oli Suomen merivoimien 13 tykkiveneen muodostama alusluokka. Veneet luokiteltiin moottoritykkiveneiksi, koska niissä oli aseistuksena kaksi tykkiä, mutta tarvittaessa kriisitilanteissa niihin voitiin asentaa torpedot. Torpedojen käyttöä harjoiteltiin torpedokoeasemilla ja kahdella Neuvostoliitosta hankitulla alkujaan Riga-luokan fregatilla, jotka Suomessa luokiteltiin Hämeenmaa-luokan saattajiksi. Vuoden 1947 Pariisin rauhansopimus kielsi Suomen merivoimilta torpedoveneet, mutta torpedojen omistamista ei kielletty. Laivateollisuuden Turun telakka valmisti veneet 1960-luvun alkupuolella. Niiden pituus oli 22 metriä, syväys 1,5 metriä. Alusten uppouma oli 40 tonnia. Propulsiojärjestelmä aluksilla koostui kolmesta neuvostoliittolaisesta Zvezda M50 F V-12-moottorista, jotka mahdollistivat 45 solmun maksiminopeuden. Aseistuksena alusten keulassa oli 20 millimetrin tykki ja perässä 40 millimetrin tykki. ==Lähteet== ==Aiheesta muualla== *YouTube: Satunnaista sotilashistoriaa: Nuoli. Luokka:Suomen merivoimien alukset
Särkilahden koulu (Turku)

Särkilahden koulu oli Turun Hirvensalossa, Särkilahden kaupunginosassa vuosina 1959–2007 toiminut alakoulu, alun perin Särkilahden kansakoulu.Karsinta uhkaa taas Turun kouluja, Iltalehti 10.3.2008. Viitattu 8.7.2018. Särkilahden kansakoulu valmistui vuonna 1959. Aluksi sinne ei ollut hyvää tieyhteyttä, ja esimerkiksi Pikisaaresta lapset joutuivat kulkemaan Lauttarannan kautta viiden kilometrin matkan, vaikka kouluun oli linnuntietä matkaa vain kilometrin verran. Särkilahden koulu lakkautettiin vuonna 2007. Loppuaikoina sitä kävi 30 oppilasta. Osoitteessa Häppiläntie 18 sijaitsevan koulukiinteistön osti Matti Myöhänen, joka siirsi Orikedolta sinne Ekomatti-nimisen rakennusosien ja -tarvikkeiden kirpputorinsa. ==Lähteet== Luokka:Turun peruskoulut Luokka:Hirvensalo Luokka:Entiset suomalaiset oppilaitokset
Kirkkonummi LP

__NOTOC__ Kirkkonummi LP on suomalaisen räp yhtyeen Likasen Etelän esikoisalbumi, joka julkaistiin 23. tammikuuta 2015. Albumi nousi julkaisuviikollaan Rumban listan ensimmäiselle sijalle ja Suomen virallisen albumilistan kolmanneksi. Kirkkonummi LP pysyi albumilistalla neljä viikkoa. == Lähteet == Luokka:Vuoden 2015 esikoisalbumit Luokka:Suomalaiset hip hop -albumit
Achille Fortier

Achille Fortier (23. lokakuuta 1864 St-Clet – 19. elokuuta 1939 Viauville) oli kanadalainen säveltäjä ja pedagogi. Hänen opettajiaan olivat Montrealissa Guillaume Couture ja Dominique Ducharme. Hän pääsi vuonna 1885 Pariisin konservatorioon, jossa hänen opettajiinsa lukeutui Ernest Guiraud. Fortier palasi Montrealiin vuonna 1890 ja ryhtyi itse opettamaan erinäisissä laitoksissa. Hänen oppilaidensa joukossa olivat Jean-Noël Charbonneau, Gabriel Cusson ja Édouard LeBel.The Canadian Encyclopedia: Achille Fortier Fortier toimi 1890-luvun alussa Notre-Damen kirkon kuoromestarina Montrealissa. Hänen omia teoksiaan esitettiin vuonna 1893 Guillaume Couturen johtamassa konsertissa. Vuodesta 1900 alkaen Fortier työskenteli hallitukselle kielenkääntäjänä, joka omisti jäljelle jääneen aikansa sävellystyölleen. Sävellyksiin kuuluvat muiden muassa messu neljälle miesäänelle, uruille ja orkesterille, Valssi orkesterille sekä kaksi Méditation-nimistä kappaletta. Fortier sävelsi myös lukuisia lauluja. Katu Montrealissa nimettiin vuonna 1985 Fortierin mukaan. Hänen mukaansa nimetty yhtye perustettiin vuonna 1988. Kokoonpano koostui sopraano Liette Turnerista, sellisti Alain Aubutista ja pianisti Réjean Coallierista. Vuonna 1989 Turner ja Coallier tekivät baritoni Erik Olandin kanssa CD-levyn The Romanticism in Canada, johon kuuluu kymmenen Fortierin laulua. == Lähteet == Luokka:Kanadalaiset säveltäjät Luokka:Musiikkipedagogit Luokka:Vuonna 1864 syntyneet Luokka:Vuonna 1939 kuolleet
Frank Stephen Meighen

Frank Stephen Meighen (26. joulukuuta 1870 Perth, Ontario – 19. tammikuuta 1946 Montreal, Québec) oli kanadalainen liikemies ja taiteiden suojelija. Hän opiskeli pianonsoittoa Paul Letondalin johdolla, mutta hänen varsinainen intohimonsa kohde oli ooppera. Vuonna 1910 hän perusti Albert Clerk-Jeannotten kanssa tekemänsä yhteistyön tuloksena Montreal Musical Societyn, jonka pohjalta seuraavana perustettiin Montreal Opera Company. Seuraavien kolmen kauden aikana yhtiö järjesti lähes 300 esitystä Montrealissa sekä muissa Kanadan ja Yhdysvaltain kaupungeissa.The Canadian Encyclopedia: Frank Stephen Meighen Meighen palveli ensimmäisessä maailmansodassa ja eteni Kanadan armeijassa kenraaliksi. Hän oli Kunnialegioonan upseeri vuodesta 1924. Liikemiehenä hän työskenteli muun muassa rautatieverkoston parissa. == Lähteet == Luokka:Kanadalaiset liikemiehet Luokka:Vuonna 1870 syntyneet Luokka:Vuonna 1946 kuolleet Luokka:Hyväntekeväisyyden harjoittajat
Georges Dufresne

Georges Joseph-Édouard Dufresne (21. toukokuuta 1894 Nicolet, Québec – 25. kesäkuuta 1973 Montreal, Québec) oli kanadalainen tenori ja radiotuottaja. Hän sai muodollista koulutusta Nicoletin seminaarissa ja asettui Montrealiin, jossa häntä opettivat Rodolphe Mathieu ja Albert Clerk-Jeannotte. Hän vielä jatkoi opintojaan Pariisissa Jean de Reszken, Albert Dumontierin, André Paulet'n ja Jean Fournetzin johdolla. Dufresne palveli ensimmäisessä maailmansodassa.The Canadian Encyclopedia: Georges Dufresne Dufresne teki debyyttinsä Pariisissa nimellä Dufranne ja esiintyi myös muualla Ranskassa sekä Englannissa ja myöhemmin Yhdysvalloissa. Hän esiintyi vaudevillessa ja tulkitsi oopperaakin muun muassa Manonin, Carmenin ja Faustin pääosissa. Dufresne työskenteli CBC:n tuottajana vuodesta 1942, kunnes jäi eläkkeelle 1967. == Lähteet == Luokka:Kanadalaiset oopperalaulajat Luokka:Tenorit Luokka:Radiotuottajat Luokka:Vuonna 1894 syntyneet Luokka:Vuonna 1973 kuolleet
Henri Pontbriand

Henri Pontbriand (18. tammikuuta 1894 Sorel, Québec – 12. kesäkuuta 1969 Rawdon, Québec) oli kanadalainen tenori ja pedagogi. Hän sai opetusta Albert Clerk-Jeannottelta ja pianonsoitossa Victoria Cartierilta. Hän jatkoi opiskelua vielä Pariisissa Louis Delaquerrièren ja New Yorkissa Enrico Rosatin sekä Salvatore Fuciton johdolla. Hän esiintyi muun muassa Albert Coatesin johtaman orkesterin kanssa. Hänen omien oppilaidensa joukossa olivat Jeanne Desjardins, Mary Henderson ja Jacques Labrecque. Musiikkiuransa ohella Pontbriand toimi muun muassa amatööritaidemaalarina.The Canadian Encyclopeida: Henri Pontbriand == Lähteet == Luokka:Kanadalaiset oopperalaulajat Luokka:Tenorit Luokka:Kanadalaiset taidemaalarit Luokka:Musiikkipedagogit Luokka:Vuonna 1894 syntyneet Luokka:Vuonna 1969 kuolleet
Vasaramäen koulu

Vasaramäen koulu, kutsumanimeltään ”Vasku”, on yhtenäiskoulu Turun Vasaramäessä. Koulu toimii kahdessa yksikössä, nimeltään Lehmus (Lehmustie 7, vuosiluokat 1–6) ja Puistokoulu (Puolukkatie 11, vuosiluokat 7–9 sekä valmistavan opetuksen ryhmä maahanmuuttajille). Liikuntapainotteisessa koulussa on alakoulun liikuntalinja ja yläkoulun urheiluluokka. Vuonna 2022 koulussa oli noin 680 oppilasta. == Historiaa == Vasaramäen lapset kulkivat 1940-luvulla opintiellään joko Martin tai Kerttulin kansakouluun, ja koulumatkoihin saattoi kulua jopa useita tunteja. Vasaramäen asukkaat kiirehtivät kouluasiaa esittämällä kaupungin päättäjille tilastoja alueen lapsimääristä, ja Vasaramäkeen saatiin alkaa kaavailla suurehkoa kansakoulua 1950-luvun alussa. Vuonna 1953 valmistui 16 luokkahuonetta, ruokailusalin ja monia erikoistiloja sisältävä rakennus, jonka on suunnitellut Veijo Kahra Turun kaupungin rakennusosastolla. Sitä pidettiin 1950-luvulla esimerkkinä hyvin suunnitellusta ja maisemaansa sopivasta koulutalosta. Alun perin aulassa oli suihkulähde, ja kouluun kaavailtiin myös uima-allasta, mutta siitä jouduttiin luopumaan. Koulu täyttyi heti oppilaista, joita oli enimmillään 1 100, ja koulua käytiin kahdessa vuorossa. Ikäluokkien pienennyttyä Vasaramäkeen otettiin oppilaita eteläpuolen kasvavista lähiöistä Lausteelta, Koivulasta ja Haritusta. Vuonna 1996 koulussa oli oppilaita enää 260. Vuonna 2009 puoli kilometriä pohjoisempana Syreenikujalla sijaitseva Kupittaan koulu yhdistettiin Vasaramäen kouluun. Koulu toimi runsaan kymmenen vuoden ajan näissä kahdessa paikassa, alakoulu Lehmustiellä ja yläkoulu Syreenikujalla. Entinen Kupittaan koulu, alun perin Kupittaan yhteiskoulu, on Aarne Ehojoen ja Veijo Kahran suunnittelema, vuonna 1957 valmistunut ja vuonna 1962 laajennettu rakennus. Kupittaan koulu on ollut tyhjillään sisäilmaongemien vuoksi kesästä 2021 lähtien, ja sille pyritään saamaan purkulupaa huolimatta Museoviraston vastustuksesta. == Lähteet == Luokka:Turun peruskoulut
Indonesian demokraattinen puolue

Indonesian demokraattinen puolue (, PDI) oli vuonna 1973 perustettu indonesialainen poliittinen puolue. Se toimi Suharton uusi järjestys -politiikan aikana Suhartoa vastustaneessa oppositiossa. 1990-luvulla Megawati Sukarnoputrin johtama siipi perusti uuden, PDI:stä irtautuneen puolueen Indonesian demokraattinen kamppailun puolue (PDI-P). == Lähteet == Luokka:Indonesian puolueet
Route nationale 24

Route nationale 24 eli RN24 on valtatie Malissa. Se kulkee Kitasta Katin ja Kéniéban kautta Senegalin rajalle. Tien pituus on 427 kilometriä. Se on osa maan pääkaupungin Bamakon ja Dakarin valtamerisataman yhdistävää eteläistä liikennekäytävää. Mali on sisämaavaltio, jonka vienti ja tuonti kulki vuoteen 2002 saakka etupäässä Norsunluurannikon Abidjanin sataman kautta. Norsunluurannikon sisällissodan takia puolet maan ulkomaankaupasta suuntautui Dakarin satamaan, mikä kuormitti tavattomasti Kayesin kautta kulkevaa pohjoista liikennekäytävää. Tilanteen helpottamiseksi Mali ja Senegal alkoivat suunnitella Afrikan kehityspankin ja Länsi-Afrikan yhteistyöjärjestöjen johdolla uutta eteläistä käytävää, johon liittyisi maantien rakentamisen ohella liikenteen helpottamiseen liittyviä toimenpiteitä sekä sosioekonomisia infrastruktuurihankkeita. Vuosina 2008–2012 toteutetun projektin kokonaiskustannukset olivat 308 miljoonaa dollariaVuoden 2012 kurssin mukaan, ks. . Sen rahoittajina toimivat Afrikan kehityspankin ohella muun muassa Länsi-Afrikan kehityspankki, Islamilainen kehityspankki, Euroopan unioni, Japani, saksalainen KfW sekä Malin ja Senegalin hallitukset. Hankkeen teknisiin saavutuksiin kuuluvat Kitan ja Senegalin Kédougoun välinen uusi maantie, Bafing-, Balé- ja Faléméjoet ylittävät sillat, sata kilometriä maaseudun sivuteitä sekä karjan lepo- ja karanteenialueet. Alueen maaseutuyhteisöjä varten tehtiin kymmenen porakaivoa ja rakennettiin viisi terveyskeskusta. Katin ja Kitan välinen tieosuus oli uudistettu EU:n ja KfW:n tuella jo aiemmin. Eteläinen liikennekäytävä on lyhentänyt Bamakon ja Dakarin välimatkaa kahdellasadalla kilometrillä, helpottanut maiden välistä kaupankäyntiä ja lisännyt maaseutuväestön ansaintamahdollisuuksia. Sen vaikutukset ovat tuntuneet erityisesti Kéniéban piirissä, jonne matkustaminen Bamakosta kesti aikaisemmin Kayesin kautta kaksi päivää. Nykyään matka taittuu viidessä tunnissa. ==Lähteet== Luokka:Malin valtatiet
Rørbyn miekat

Rørbyn miekat ovat kaksi varhaispronssikaudelle ajoitettua pronssista kippuramiekkaa , jotka molemmat löytyivät 1950-luvulla Rørbystä Kalundborgin läheltä Länsi-Sjællannista Tanskasta. Kummatkin miekat löytyivät suoturpeen noston yhteydessä ja ne arvellaankin votiiviuhreiksi. Miekat ovat esillä Tanskan kansallismuseossa. == Historiaa == Vuonna 1952 Thorvald Nielsen perkasi vetistä ojaa pienellä suolla Rørbyssä, kun hän löysi turpeesta vinoon asentoon jääneen pronssimiekan. Miekka oli ensimmäinen laatuaan, joka oli löydetty Tanskasta. Hän luovutti miekan Tanskan kansallismuseolle, mutta vuonna 1957, nostaessaan samasta maasta perunoita, löysi hän 10 metrin päästä toisen samanlaisen miekan. Miekat olivat aivan samanlaiset, mutta tässä miekassa oli lisäkoristeluna pronssikautisen laiva. Tämä on vanhin ajoitutettu pronssikautisen laivan kuva. == Miekat == Miekat (museon luettelonumerot: ensimmäinen B14174 ja toinen B14616) on ilmeisesti valettu samassa pajassa, sillä ne ovat pääpiirteissään aivan samanlaiset muodoltaan ja koristelultaan. Miekkojen jälkityöstössä on kuitenkin eroja ja esimerkiksi vain toiseen miekkaan on kaiverrettu laivankuva. Miekan kahvan vieressä on kantamista tai käsiotteen varmistamiseksi valettu pieni lenkki. Tällaiselle miekalle ei sovi suojaksi perinteinen tuppi ja onkin otksuttu, ettei sillä ole ollut käytännön merkistystä taisteluaseena vaan sitä käytettiin vain seremonioissa. Laivakoristelu esittää kauniisti kaiverretuilla viivoilla hahmoteltua pronssiaikaista laivaa, joka ”seilaa” kohti miekan käyristettyä kärkeä. Laiva on tyypiltään samanalinen kuin monissa skandinaavisissa pronssikautisissa kalliopiirroksissakin. Laivat ovat niissä tyypillisesti pitkiä ja niissä on runsaasti miehistöä. Miekan laivaan on vedetty 31 vinoviivaa, joiden päässä on stanssattu syvennykset pään merkiksi. Laivan keulan- ja perän puut nousevat korkealle kaartuen takaisin laivan päälle. Laivan köli jatkuu lyhyesti keulasta eteenpäin ja perästä taaksepäin. Nämä piirroksen piirteet esiintyvät monissa kalliopiirroksissakin ja miekkaa on käytetty ajoittamaan nämä piirroskuviot samanaikaisiksi. == Ajoitus == Miekat on ajoitettu karkeasti Monteliuksen periodille I eli noin 1700–1500 eaa. Ajoitusta on tarkennettu vielä miekkojen koristeluun perustuen periodille IB eli ensimmäisen periodin loppupuoliskolle. Tämä vastaa ajoitusta 1600–1500 eaa. DO-10814-DO udstilling 2008.jpg|Molemmat miekat Tanskan kansallismuseossa DO-6663-To bronzesværd.jpg|Miekka, jossa laivankuva DO-6746-To bronzesværd.jpg|Sama miekka käännettynä Rorby bronze age sword, Nationalmuseet Copenhagen.jpg|Toinen Rørbyn miekoista Krumsvärd. Early Scandinavian Bronze Age sword.jpg|Samanlainen krummiekka Knutstorpin maatilalta, Lundin Södra Åsbystä, Skånesta == Kirjallisuutta == * Kaul, Flemming: Ships on bronzes: a study in Bronze Age religion and iconography , 1998, Kööpenhamina, Tanskan kansallismuseo, ISBN 87-89384-66-0 == Lähteet == Luokka:Skandinavian pronssikauden esineet Luokka:Tanskan muinaisjäännökset
Banjarin sulttaanikunta

Banjarin sulttaanikunta oli Borneon saarella, nykyisen Indonesian Etelä- Kalimantanin provinssin alueella sijainnut sulttaanikunta. Sulttaanikunta perustettiin vuonna 1526 Banjarmasinin kaupungissa sen hallitsijan käännyttyä islamiin. 1700-luku oli sulttaanikunnan kukoistusaikaa, kun maustekauppa menestyi ja suuri osa saaresta oli uskollisia sulttaanille. Hollannin Itä- Intian kauppakomppanian vallan kasvaessa Banjar joutui siirtomaavallan alaistuuteen. Sulttaanikunta vastusti Alankomaiden hallintaa suurimman osan 1800-luvusta, ja virallisesti sulttaanikunta hajotettiin vuonna 1860. == Lähteet == Luokka:Sulttaanikunnat Luokka:Indonesian historia
Matti Tolonen

Matti Tolonen on seuraavien henkilöiden nimi: * Matti Tolonen (1892–1967), jääkärikapteeni * Matti Tolonen (s. 1941), ylilääkäri ja työterveysopin professori
Protoporfyrinogeeni IX

Protoporfyrinogeeni IX (C34H40N4O4) on heterosyklinen orgaaninen yhdiste. Sitä esiintyy useissa eliöissä osana hemin, klorofyllin ja muiden porfyriinien biosynteesiä. ==Biologinen rooli== Protoporfyrinogeeni IX:ää muodostuu eliöissä koproporfyrinogeeni III:sta koproporfyrinogeenioksidaasientsyymin katalysoimana. Tämä entsyymi hapettaa ja dekarboksyloi osan koproporfyrinogeeni III:n karboksyylihapporyhmistä ja metyyliryhmistä vinyyliryhmiksi. Protoporfyrinogeeni IX itse hapettuu seuraavassa vaiheessa protoporfyrinogeenioksidaasin katalysoimana protoporfyriini IX:ksi. Hapettuminen voi tapahtua myös ilman entsyymiä. Eräässä harvinaisessa perinnöllisessä sairaudessa porfyria variegatassa protoporfyrinogeeni IX -oksidaasin toiminta on puutteellista ja yhdistettä kertyy elimistöön. Protoporfyrinogeeni IX katalysoi happiradikaalien muodostumista, minkä seurauksena voi olla auringon aiheuttamia iho-oireita, oireita maksan toiminnassa ja neurologisia oireita. Eräät rikkaruohomyrkyt vaikuttavat estämällä protoporfyrinogeeni IX -oksidaasin toimintaa, jolloin protoporfyrinogeeni IX:ää kertyy kasveihin ja happiradikaalien muodostuminen aiheuttaa solutuhoa. Tällaisia ovat esimerkiksi asifluorfeeni ja oksifluorfeeniJack R. Plimmer, Judith M. Bradow, Christopher P. Dionigi, Richard M. Johnson & Suhad Wojkowski: Herbicides, Kirk-Othmer Encyclopedia of Chemical Technology, John Wiley & Sons, New York, 2004. Viitattu 19.6.2017 ==Lähteet== Luokka:Heterosykliset typpiyhdisteet
Kertanegara

Kertanegara oli jaavalaisen Singhasarin kuningaskunnan viimeinen hallitsija vuosina 1268–1292. Häntä kunnioitetaan edelleen yhtenä suurimmista jaavalaisista kuninkaista. Hänen johdollaan Jaava yhdistyi ja Singhasarin valta laajeni Sumatralle ja Balille asti. Kertagaran isä oli Janggalan kuningaskunnan hallitsija Vishnuvardhana ja hänen äitinsä oli Kedirin prinsessa. Syntymästään saakka Kertanagara oli näiden kahden jaavalaisen valtakunnan jälleenyhdistäjä, mistä tulee myös hänen nimensä Kertanagara, mikä tarkoittaa "järjestys valtakunnassa". Todennäköisesti tämän vuoksi hänet nimettiin valtaan jo vuonna 1254, ennen isänsä kuolemaa, mutta todellisuudessa valtaa piti edelleen hänen isänsä, Kertanagaran ollessa liian nuori hallitsemaan. Kertanagara torjui Jaavalle saapuneen Mongolivaltakunnan lähetystön vaatimukset vasalliveron maksamisesta vuonna 1289. Kun Kublai- kaanin lähettämä armeija saapui takaisin Jaavalle, Kertanagara oli jo kuollut. Hänet surmattiin kapinoivien kediriläisten toimesta. Kertanagaran jälkeen valtaan nousi hänen vävynsä Kertarajasa. Hän pakeni Kedirin kapinaa Majapahitin, mihin hän perusti uuden kuningaskunnan. == Lähteet == Luokka:Vuonna 1292 kuolleet
Raden Wijaya

Raden Wijaya oli Majapahitin kuningaskunnan perustaja. Ennen Raden Wijayan valtaannousua Jaava kuului Singhasarin kuningaskunnan hallintaan. Singhasarin kuningas Kertanagara torjui mongolien lähetystön vuonna 1289, minkä johdosta Kublai-kaani lähetti mongoliarmeijan Jaavalle. Mongoliarmeijan saavuttua vuonna 1292, Kertanagara oli surmattu Kedirin kapinoidessa Singhasaria vastaan. Raden Wijaya, joka tunnettiin vielä ennen valtaannousuaan nimellä Kertarajasa Jayawardhana, pakeni Kedirin kapinaa Majapahitiin, mihin hän perusti uuden kuningaskunnan. Mongolien saavuttua Jaavalle, Raden Wijaya liittoutui mongolien kanssa Kediriä vastaan. Kun Kedirin kapina oli kukistettu Majapahitien armeija ajoi mongolit pois Jaavalta. Vahvistaakseen valtaansa Raden Wijaya nai neljä Kertanagaran tytärtä. Raden Wijaya onnistui valtakaudellaan kukistamaan useita kapinoita ja hänen kuoltuaan vuonna 1309 Majapahitin kuninkaaksi nousi hänen poikansa Jayanagara. == Lähteet == Luokka:Hallitsijat Luokka:Vuonna 1309 kuolleet
Matti Tolonen (lääkäri)

Matti Tolonen (s. 1941) on lääketieteen tohtori (Turun yliopisto, 1974) ja toiminut työterveysopin professorina Tampereen yliopistossa, asiantuntijalääkärinä sosiaali- ja terveysministeriössä sekä ylilääkärinä lääkintöhallituksessa ja Työterveyslaitoksessa. Hän toimi 1980-luvulla Maailman Terveysjärjestön (WHO) asiantuntijana (temporary adviser) Euroopan aluetoimistossa Kööpenhaminassa ja päämajassa Genevessä. Hän on toiminut lääkärinä sairaaloissa ja yksityisvastaanotolla sekä työterveyslääkärinä muun muassa Suomen IBM:ssä, Mercantilessa, Fazerilla ja Stockmannilla. Nykyään Tolonen on eläkkeellä ja asuu Espanjassa. Tutustuttuaan Kaarlo Jaakkolan ja Antti Arstilan kautta ravintolisien käyttöön Tolonen on 1980-luvun alusta alkaen markkinoinut nimeään kantavia ravintolisiä. Kesällä 2009 Tolonen toi Suomeen luontaistuotteena myytävän berberiinin. Asiantuntija kumosi vuonna 2011 Iltalehdessä Tolosen kolesterolimielipiteet ja sanoi tämän vain pyrkivän edistämään omaa yritystoimintaansa. ==Teokset== * * * * * == Lähteet == Luokka:Suomalaiset lääkärit Luokka:Tampereen yliopiston professorit Luokka:Suomalaiset professorit Luokka:Vuonna 1941 syntyneet Luokka:Elävät henkilöt
King Edward Point

King Edward Point on Etelä-Georgian ja Eteläisten Sandwichsaarten hallintokeskus. Se sijaitsee Etelä-Georgia -saaren koilis-osassa, lähellä Grytvikenin kaupunkia. Joskus King Edward Pointia kutsutaan virheellisesti Grytvikeniksi. ==Lähteet== Luokka:Etelä-Georgia ja Eteläiset Sandwichsaaret
Irakin parlamentti

Irakin parlamentti on Irakin yksikamarinen parlamentti eli valtion johtava päätöksiä tekevä elin. Parlamentissä on 329 kansanedustajaa. Heistä 320 valitaan suoralla vaalitavalla ja 9 paikkaa on varattava vähemmistöille: 5 paikkaa kristityille (Bagdadin, Dahukin, Erbilin, Kirkukin ja Niniven vaalipiireissä), 1 feileille Wasitin vaalipiirissä,1 saabalaisille Bagdadin vaalipiirissä, 1 šabakeille Niniven vaalipiirissä ja 1 jesideille Niniven vaalipiirissä. Kansanedustajien toimikausi on 4 vuotta kerrallaan. Viimeisimmät parlamenttivaalit pidettiin 12. toukokuuta 2018. == Ehdolle asettuminen ja äänestäminen == Kansanedustajaksi hakevan on oltava vähintään 30-vuotias ja hänellä on oltava Irakin kansalaisuus ja korkeakoulututkinto. Hajotetun baath-puolueen korkea-arvoisissa viroissa toimineet eivät vastuu- ja oikeudenmukaisuuslain mukaan saa asettua ehdolle. Edustajaksi pyrkiminen on kielletty myös "kunniaa loukkaavista" rikoksista tuomituilta henkilöiltä ja henkilöiltä, jotka ovat rikastuneet laittomin keinoin "kotimaan ja julkisen talouden kustannuksella". Ehdolleasettumisaikana armeijan jäseninä olevat eivät saa hakea kansanedustajiksi. Jokaisen puolueen on asetettava ehdolle vähintään yksi nainen kolmea asettamaansa miesehdokasta kohden. Äänestäjällä on oltava Irakin kansalaisuus ja hänen on oltava vähintään 18-vuotias. Hänen on rekisteröidyttävä äänestäjäksi pystyäkseen äänestämään. == Historia == Parlamentti on kokoontunut vuodesta 1947. Se ei kokoontunut vuosina 1963–1980 ja 2003–2008. Kevään 2014 vaaleissa parlamenttiin valittiin 328 edustajaa, joista miehiä oli 245 (eli 75 %) ja naisia 83 eli (25 %). == Lähteet == Luokka:Kansalliset parlamentit Luokka:Irakin politiikka
Mackenzie McDonald

Mackenzie McDonald (s. 16. huhtikuuta 1995 Piedmont, Kalifornia) on yhdysvaltalainen tennispelaaja. Hän on ollut parhaimmillaan kaksinpelissä ATP- listan sijalla 60 maaliskuussa 2019. Vuonna 2016 McDonald sai villin kortin Yhdysvaltain avointen pääsarjaan, missä hän hävisi avauskierroksella karsija Jan Šátralille. Vuonna 2018 hän pelasi Australian avointen pääsarjassa voittaen ensimmäisellä kierroksella Elias Ymerin. Toisella kierroksella hän hävisi viisieräisen ottelun Grigor Dimitroville. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1995 syntyneet Luokka:Elävät henkilöt
Just the 3 of Us

Just the 3 of Us on Cathy Garcia Molina ohjaama vuonna 2016 ensi-iltansa saanut filippiiniläinen tagaloginkielinen elokuva. == Näyttelijät == Luokka:Vuoden 2016 elokuvat Luokka:Filippiiniläiset romanttiset komediat
Podeetio

Podeetio on jäkälän sekovarresta kasvava pystyosa, jollaisia esiintyy etenkin torvi- ja poronjäkälillä.Sienitieto: Podeetio. Tieteen termipankki Se on torvijäkälillä kotelomaljojen yhteinen jalkaosa.Jakalat. Luopioisten kasvisto ==Lähteet== Luokka:Jäkälät
Donna

Donna voi tarkoittaa seuraavia asioita: *Donna, naisen etunimi *Donna, suomalainen rockyhtye *Donna, turkulainen ravintolalaiva *”Donna”, Ritchie Valensin kappale vuodelta 1959 *”Donna Lee”, Charlie Parkerin jazzstandardi *Donna, suomalainen draamakomediasarja *Donna Paukku, suomalainen satiirisarja
Teräsrautelan koulu

Teräsrautelan koulu on turkulainen peruskoulun alakoulu, joka toimii kahdessa paikassa, Teräsrautelassa (Korkkisvuorenkatu 14) ja Suikkilassa (Talinkorventie 16). Molemmissa yksiköissä annetaan vuosiluokkien 1–6 opetusta, yhteensä lähes 300 oppilaalle. Koulun rehtori Johanna Erkkilä äänestettiin keväällä 2018 Turun Seutusanomien lukijaäänestyksessä Länsi-Turun positiivisimmaksi henkilöksi. Suikkilan yksikkö purettiin vuonna 2022 ja sen oppilaat siirrettiin Teräsrautelaan. == Historiaa == Teräsrautelan koulun Teräsrautelan yksikkö toimii vuonna 1956 valmistuneessa koulurakennuksessa, jonka on suunnitellut Heikki Sarainmaa Turun kaupungin rakennusosastolla. Alun perin Teräsrautelan kansakouluksi rakennetussa kiinteistössä on toiminut myös kirjasto, ja siinä on aiemmin ollut talonmiehen asunto. Teräsrautelan kansakoulun ensimmäisiä opettajia oli myöhemmin Akavan puheenjohtajana toiminut Voitto Ranne. Suikkilan ala-aste, nykyisin Teräsrautelan koulun Suikkilan yksikkö, on perustettu vuonna 1972 ja laajennettu lisärakennuksella 1990-luvulla. Alun perin sen suunnitteli koko Suikkilan lähiön arkkitehtina toiminut Pekka Pitkänen. == Lähteet == Luokka:Turun peruskoulut Luokka:Turun rakennukset ja rakennelmat
Manilan kaatopaikkavyöry 2000

Manilan kaatopaikkavyöry oli heinäkuun 10. päivänä 2000 Filippiinien Manilan suurkaupunkialueen Quezon Cityn Payatasin kaatopaikalla tapahtunut suuronnettomuus. Silloin rankkasateiden jälkeen käynnistyneessä, aamuvarhaisella tapahtuneessa maanvyöryssä suuri määrä (1,2 milj. kuutiometriä) jätteitä, kaatopaikkanesteitä ja maa-ainesta siirtyi paikaltaan. Yli 330 ihmistä hautautui jätevyöryn alle; monet heistä olivat asuneet aivan kaatopaikkaröykkiöiden viereen pystytetyissä hökkeleissä. Monet hökkeleistä jäivät metrien jätekerroksen alle. Hautautuneista 58 onnistuttiin pelastamaan elävänä. Viikkojen raivaus- ja etsintätyön aikana löydettiin 278 ruumista. Tapaus aiheutti muutoksia Manilan suurkaupunkialueen jätteiden käsittelyyn ja kaatopaikkaturvallisuuteen. ==Lähteet== ==Aiheesta muualla== *Seth Mydans (18.7.2000) Before Manila's Garbage Hill Collapsed: Living Off Scavenging (nytimes.com) Luokka:2000-luvun maanvyöryt Luokka:Manilan historia Luokka:Onnettomuudet Filippiineillä
Luolavuoren koulu

Luolavuoren koulu on Turussa toimiva peruskoulu, joka toimii kolmessa yksikössä kolmen puolen kaupunkia: Peltolassa Turun keskustan eteläpuolella (Ruiskatu 8), Lausteessa keskustan itäpuolella (Raadinkatu 7) ja Runosmäessä keskustan pohjoispuolella (Piiparinpolku 3). Ruiskadun yksikön 1–6 luokkien yleisopetuksen lisäksi kaikki kolme yksikköä antavat 1–9-luokkien erityispedagogista opetusta erilaisissa pienluokissa henkilökohtaisine opintosuunnitelmineen. == Historia == Luolavuoren vanha koulurakennus oli vuodelta 1964, alun perin Luolavuoren kansakoulu. Sen suunnitteli Veijo Kahra. Sisäpihaa ympäröivä rakennus oli julkisivuiltaan betonia, klinkkeriä ja kuparia. Rakennus peruskorjattiin vuosina 2004–2006 ja uusin osa valmistui 2008. Rakennus purettiin sisäilmaongelmien takia tammikuussa 2024, ja sen tilalle suunnitellaan uutta koulurakennusta, jonka tavoitteena on aloittaa toiminta vuonna 2028. Luolavuoren koulun Piiparinpolun yksikkö on entinen Runosmäen ala-aste vuodelta 1974, suunnittelijana ATR-Toimistot Blomstedt- Krogius-Pettersson-Tuominen. Välillä koulu tunnettiin Vuorelan koulun Piiparinpolun yksikkönä. Keväällä 2020, koronaviruspandemian aikana, Luolavuoren koulu suljettiin sisäilmaongelmien takia ja jäljellä olleet oppilaat siirrettiin väliaikaisesti Puropellon koulun tiloihin. Syyslukukaudesta 2020 alkaen opetustoimintaa on järjestetty osin tilaelementtiratkaisuissa, osin olemassa olevissa kiinteistöissä, kuten Ruiskatu 8:n kiinteistössä, Turun Aikuiskoulutuskeskuksen tiloissa Kärsämäessä sekä Turun ammatti-instituutin Kellonsoittajankadun toimipisteessä. 2021 aikana koko opetustoiminta siirrettiin Ruiskatu 8:n kiinteistöön, ja viereen rakennettiin yläkoulurakennus. ==Lähteet== Luokka:Turun peruskoulut Luokka:Luolavuori
Gloster Aircraft Company

Gloster Aircraft (aiemmin Gloucestershire Aircraft Company ja Gloster Aircraft Company) oli brittiläinen vuonna 1917 perustettu lentokonevalmistaja. Vuonna 1961 yhtiö yhdistettiin Armstrong Whitworthin kanssa Whitworth Gloster Aircraft -yhtiöksi, joka päätyi Hawker Siddeleyn omistukseen vuonna 1963. Yhtiö valmisti ensimmäisen brittiläisen suihkumoottoria käyttävän lentokoneen E.28/39 sekä ainoan liittoutuneiden suihkuhävittäjän toisessa maailmansodassa: Gloster Meteorin. ==Tuotteita== *1921 Gloster Mars *1921 Gloster Sparrowhawk *1922 Gloster Mars VI Nighthawk *1922 Gloster Mars X Nightjar *1923 Gloster Gannet *1923 Gloster Grebe *1923 Gloster Grouse *1924 Gloster Gorcock *1924 Gloster II *1925 Gloster III *1925 Gloster Gamecock *1925 Gloster Guan *1926 Gloster Goral *1926 Gloster Goring *1927 Gloster IV *1927 Gloster Goldfinch *1927 Gloster Gambet *1928 Gloster Gnatsnapper *1929 Gloster VI *1929 A.S.31 Survey *1932 Gloster TC.33 *1932 Gloster TSR.38 *1934 Gloster Gauntlet *1934 Gloster Gladiator *1937 Gloster F.5/34 *1939 Gloster F.9/37 *1941 Gloster E.28/39 *1944 Gloster Meteor *1948 Gloster E.1/44 *1954 Gloster Javelin *1954 Gloster Meteor F8 "Prone Pilot" == Lähteet ==
NRP Comandante João Belo (F480)

NRP Comandante João Belo (runkonumero F480) oli Portugalin laivaston vuonna 1966 vesillelaskettu João Belo -luokan fregatti. == Valmistus == Alus tilattiin Ateliers et Chantiers de Bretagnelta Nantesista, missä köli laskettiin 6. syyskuuta 1965. Alus laskettiin vesille 22. maaliskuuta 1966 ja otettiin palvelukseen 1. heinäkuuta 1967.Gardiner, Robert s. 319 == Palvelus == Alus myytiin 2008 Uruguaylle, joka liitti sen laivastoonsa nimellä ROU Uruguay. == Lähteet == * === Viitteet === Luokka:João Belo -luokan fregatit
NRP Comandante Sacadura Cabral (F483)

NRP Comandante Secadura Cabral (runkonumero F483) oli Portugalin laivaston vuonna 1968 vesillelaskettu João Belo -luokan fregatti. == Valmistus == Alus tilattiin Ateliers et Chantiers de Bretagnelta Nantesista, missä köli laskettiin 10. elokuuta 1967. Alus laskettiin vesille 15. maaliskuuta 1968 ja otettiin palvelukseen 25. heinäkuuta 1969.Gardiner, Robert s. 319 == Palvelus == Alus myytiin 2008 Uruguaylle, joka liitti sen laivastoonsa nimellä ROU Comandante Pedro Campbell. == Lähteet == * === Viitteet === Luokka:João Belo -luokan fregatit
NRP Comandante Hermenegildo Capelo (F481)

NRP Comandante Hermenegildo Capelo (runkonumero F481) oli Portugalin laivaston vuonna 1966 vesillelaskettu João Belo -luokan fregatti. == Valmistus == Alus tilattiin Ateliers et Chantiers de Bretagnelta Nantesista, missä köli laskettiin 13. toukokuuta 1966. Alus laskettiin vesille 29. marraskuuta 1966 ja otettiin palvelukseen 26. huhtikuuta 1968.Gardiner, Robert s. 319 == Palvelus == Alus poistettiin palveluksesta 2004 ja se upotettiin keinotekoiseksi riutaksi 2013. == Lähteet == * === Viitteet === Luokka:João Belo -luokan fregatit
NRP Comandante Roberto Ivens (F482)

NRP Comandante Roberto Ivens (runkonumero F482) oli Portugalin laivaston vuonna 1967 vesillelaskettu João Belo -luokan fregatti. == Valmistus == Alus tilattiin Ateliers et Chantiers de Bretagnelta Nantesista, missä köli laskettiin 13. joulukuuta 1966. Alus laskettiin vesille 8. elokuuta 1967 ja otettiin palvelukseen 23. marraskuuta 1968.Gardiner, Robert s. 319 == Palvelus == Alus kolaroi kanadalaisen tankkerin kanssa ja kaksi vuotta myöhemmin 1997 se poistettiin palveluksesta.Warship 1999-2000 s. 176 == Lähteet == * === Viitteet === Luokka:João Belo -luokan fregatit
Almirante Pereira da Silva -luokka

Almirante Pereira da Silva -luokka oli Portugalin laivaston kolmen aluksen muodostama fregattiluokka, jonka alukset pohjautuvat Yhdysvaltain laivaston Dealey-luokan aluksiin. == Suunnittelu == Dealey-luokasta poiketen alukset varustettiin toimimaan trooppisissa olosuhteissa. Niiden aseistuksena oli kaksi Boforsin 375 millimetrin neliputkista sukellusveneentorjuntaheitintä, jotka oli asennettu B-tykin sijaan. Lisäksi aluksilla oli kuusi 324 millimetrin Mk32 sukellusveneentorjuntatorpedoputkea.Gardiner, Robert s. 318 Alusten elektroniikkaan sisältyivät muun muassa MLA-1B valvontatutka, tyypin 978 taktinen taistelunjohtotutka, SPG-34 tulenjohtotutka sekä RM-316P merenkulkututka. Kaikuluotainjärjestelmät vaihtelivat hieman toisistaan da Silvaan asennettiin SQS-30, Coutinhoon SQS-31 ja sarjan kolmanteen Correaan SQS-32 etsintäkaikuluotain. Lisäksi aluksilla oli SQA-10A VDS ja DUBA-3A hyökkäyskaikuluotaimet. == Alukset == Almirante Pereira da Silva -luokan fregatit Nimi Telakka Kölinlasku Vesille Palvelukseen Kohtalo NRP Almirante Pereira da Silva Lisnave 14. kesäkuuta 1962 2. joulukuuta 1963 20. joulukuuta 1966 palveluksesta 1989 NRP Almirante Gago Coutinho Lisnave 2. joulukuuta 1963 13. elokuuta 1965 29. marraskuuta 1967 palveluksesta 20. maaliskuuta 1992 NRP Almirante Magalhães Corela Estaleiros Navais de Viana do Castelo, Viana do Castelo 30. elokuuta 1963 26. huhtikuuta 1965 4. marraskuuta 1968 palveluksesta 1989 == Lähteet == * === Viitteet === *
HMCS Whitby

HMCS Whitby (viirinumero K346) oli Kanadan laivaston vuonna 1944 valmistunut Flower-luokan korvetti toisessa maailmansodassa. == Valmistus == Alus tilattiin huhtikuussa 1942 Marine Industris Limitediltä Sorelista Quebecista Kanadasta, missä köli laskettiin 1. huhtikuuta 1943. Alus laskettiin vesille 18. syyskuuta 1943 ja otettiin palvelukseen 6. kesäkuuta 1944.uboat.net == Palvelus == Koulutuksen jälkeen alus liittyi Mid-Ocean Escort Forceen. Alus liitettiin saattajaryhmä C-4:ään suojaamaan Atlantin saattueita, missä tehtävässä se oli sodan päättymiseen saakka. Alus poistettiin palveluksesta 16. heinäkuuta 1945 Sorelissa Quebecissä, minkä jälkeen se makasi ankkurissa. Alus luovutettiin War Assett Corporationille, joka myi 30. elokuuta 1946 aluksen kauppalaivastoon. Alus oli 1946 1 275 grt Bengo. Alus myytiin Portugalin laivastolle, joka otti sen palvelukseensa huhtikuussa 1948. Lokakuussa alus muutettiin luotsien emälaivaksi Maputoon Portugalin Itä- Afrikkaan, josta tuli myöhemmin Mosambik. Alus oli 1977 edelleen Maputossa. == Lähteet == * * === Viitteet === Luokka:Kanadan laivaston Flower-luokan korvetit
Chari

Chari voi tarkoittaa seuraavia: * chari, intialainen kansantanssi * Chari, Tšadjärveen laskeva joki Afrikassa * Ch'ari (Ⴝ, ⴝ tai ჭ), georgialainen kirjain
Kani (täsmennyssivu)

Kani voi tarkoittaa seuraavia: * kani, kaniini (Oryctolagus cuniculus), jäniseläimiin kuuluva nisäkäs ** lemmikkikani, kaniinin lemmikkieläimenä pidetty muoto * piirroshahmoja: ** Kani, Nalle Puh -kirjojen hahmo ** Osku Kani, Walt Disneyn piirroshahmo ** Veli Kani, Walt Disneyn piirroshahmo * kani, panttilainaamo * Kani, Japanin kaupunki Gifun prefektuurissa * k'ani (Ⴉ, ⴉ tai კ), georgian aakkosten 11. kirjain * kani (Ⴕ, ⴕ tai ქ), georgian aakkosten 25. kirjain * KANI, oik. Abdikani Ilmari Hussein (s. 1994), suomensomalialainen hip hop- ja R&B-muusikko; * Kani, sukunimenä: ** Karl Kani (s. 1968), yhdysvaltalainen muotisuunnittelija * 4265 Kani, asteroidi
HMCS Caraquet

HMCS Caraquet (viirinumero J38) oli Kanadan laivaston vuonna 1942 valmistunut Bangor-luokan miinanraivaaja toisessa maailmansodassa. == Valmistus == Alus tilattiin 28. marraskuuta 1940 osana Britannian vuoden 1940 hankintaohjelmaa North Vancouver Ship Repairilta North Vancouverista, missä köli laskettiin 31. tammikuuta 1941. Alus laskettiin vesille 2. kesäkuuta 1941 ja luovutettiin Kanadan laivastolleuboat.net HMS Caraquet, joka otti sen palvelukseen 2. huhtikuuta 1942 Vancouverissa.uboat.net HMCS Caraquet == Palvelus == Koulutuksen jälkeen alus liittyi toukokuussa Esquimaltiin sijoitettuun osastoon suojaamaan saattueita sekä partioimaan Esquimaltin lähivesillä. Syyskuussa alus siirrettiin Prince Rupertiin, missä se oli aina maaliskuuhun 1943. Alus siirrettiin Atlantin rannikolle ja saapui Halifaxiin 2. toukokuuta 1943. Alus liitettiin läntiseen saattajaosastoon suojaamaan saattueita. Alus poistettiin palveluksesta ja palautettiin Britannian kuninkaalliselle laivastolle 26. syyskuuta 1945 Sheernessissä. Kuninkaallinen laivasto ei ottanut alusta palvelukseen, vaan se myytiin 29. kesäkuuta 1946 Portugalille. === NRP Almirante Lacerda === Portugalin laivasto otti aluksen palvelukseen nimellä NRP Almirante Lacerda (runkonumero A525). Alus oli pääasiassa tutkimusaluksena. Alus jatkoi palvelustaan, kunnes se luovutettiin 1975 Mozambikille. == Lähteet == * === Viitteet === Luokka:Kanadan laivaston Bangor-luokan miinanraivaajat
Ani

Ani tai ANI voi tarkoittaa seuraavia: * ANI, Microsoftin kuvatiedostomuoto * Ani, suomalainen laulaja * Ani, rauniokaupunki Turkissa * ani, buddhalaisten nunnien arvonimi varsinkin Tiibetissä * ani (Ⴀ, ⴀ tai ა), georgialainen kirjain * anit (Crotophaga), käkien heimoon kuuluva lintusuku ** ani (Crotophaga ani), anien sukuun kuuluva lintulaji * Ani, sukunimenä: ** Jeremiah Ani (s. 1970), yhdysvaltalainen laulaja, kitaristi ja luluntekijä ** Maret Ani (s. 1982), virolainen tennispelaaja.